У час Дзён беларускай культуры працавала й літаратурная выстава, прымеркаваная да 135-годдзя беларускага пісьменніка Янкі Маўра. Ён увайшоў у гісторыю як адзін з заснавальнікаў беларускай дзіцячай літаратуры, прыгодніцкага і навукова-пазнавальнага жанраў. У экспазіцыі былі прадстаўлены і малюнкі выхаванцаў беларускай нядзельнай школы “Вясёлка”, а таксама вучняў беларускіх школ з Браслава і Глыбокага. Дзеці ўдзельнічалі ў конкурсе малюнкаў па аповесці “Палескія рабінзоны” Янкі Маўра (дарэчы, ураджэнца латвійскага горада Ліепая), што праводзіўся суполкай “Уздым”.